text: Tysk mand død efter drukneulykke
  12 august 2013 kl. 14.13
  Den tyske mand der tidligere på dagen blev reddet i land på Børsmose Strand, er erklæret død.
  Den 48-årige tyske mand havde været ude og bade og var kommet i problemer. Han blev fundet i vandkanten af andre strandgæster, der sammen med strandens livredder ydede førstehjælp.
  Lægerne der ankom til stranden forsøgte at genoplive manden, men han er nu erklæret død på Sydvestjysk Sygehus i Esbjerg.
  